OpenLLM-France/wikimedia huggingface dataset:
# Courcuire

Courcuire és un municipi francès situat al departament de l'Alt Saona i a la regió de Borgonya - Franc Comtat. L'any 2019 tenia 132 habitants.

## Demografia
### Població

El 2007 la població de fet de Courcuire era de 127 persones. Hi havia 48 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 45 eren l'habitatge principal de la família, 5 eren segones residències i 4 estaven desocupats. 48 eren cases i 6 eren apartaments. Dels 45 habitatges principals, 39 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 4 tenien tres cambres, 5 en tenien quatre i 36 en tenien cinc o més. 37 habitatges disposaven pel capbaix d'una plaça de pàrquing. A 12 habitatges hi havia un automòbil i a 30 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courcuire el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 4 | 45 a 49 | 12 |
| 8 | 40 a 44 | 0 |
| 4 | 35 a 39 | 12 |
| 4 | 30 a 34 | 0 |
| 0 | 25 a 29 | 0 |
| 8 | 20 a 24 | 4 |
| 8 | 15 a 19 | 16 |
| 16 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 90 persones, 70 eren actives i 20 eren inactives. De les 70 persones actives 63 estaven ocupades (38 homes i 25 dones) i 7 estaven aturades (3 homes i 4 dones). De les 20 persones inactives 2 estaven jubilades, 4 estaven estudiant i 14 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva i 2 d'empreses de construcció.
Dels 2 establiments de servei als particulars que hi havia el 2009, 1 era un paleta i 1 empresa de construcció.
L'any 2000 a Courcuire hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Courcuire a l'INSEE.
* Évolution et structure de la population Fitxa amb el detall de dades de Courcuire a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Daniel Verelst

Daniel "Danny" Verelst (Boom, 20 de desembre de 1969) va ser un ciclista belga, que fou professional entre 1992 i el 1996. Posteriorment competí com amateur.

## Palmarès

* 1991
** 1r a la Kattekoers
* 1994
** 1r a la Copa Sels
* 2003
** 1r a la Volta al Brabant flamenc
** 1r a la Volta a la província de Namur i vencedor d'una etapa
* 2004
** 1r a l'Internationale Wielertrofee Jong Maar Moedig
** Vencedor d'una etapa a la Volta a la província de Namur
* 2008
** 1r a la Volta al Brabant flamenc

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Daniel Vega Cintas

Daniel 'Dani' Vega Cintas (nascut l'11 de gener de 1997) és un futbolista espanyol que juga al CF Lorca Deportiva, cedit per l'Extremadura UD, principalment com a extrem.

## Carrera de club

Vega va néixer a Mèrida, Badajoz, Extremadura. Va debutar amb el filial del Reial Valladolid a la temporada 2014-15, a Segona Divisió B, amb només 17 anys.
El 15 d'octubre de 2014 Vega va jugar el seu primer partit com a professional, començant amb una victòria a casa per 2-0 davant el Girona FC per a la Copa del Rei de la temporada. Tanmateix, la resta de la seva etapa al club es va limitar a l'equip B.
El 2 de juliol de 2018, Vega va passar a un altre equip filial, el Celta de Vigo B també a la tercera divisió. Va continuar jugant en aquesta categoria els anys següents, representant la UD Melilla i la UD Extremadura.

## Referències

* ↑ «El Celta B gana potencia y velocidad con el extremo Dani Vega» (en castellà). Celta Vigo, 02-07-2018. Arxivat de l'original el 27 de setembre 2020. [Consulta: 31 agost 2018].
* ↑ «Dani Vega ya es azulgrana» (en castellà). Extremadura UD, 12-08-2020. Arxivat de l'original el 19 de setembre 2020. [Consulta: 2 octubre 2020].

## Enllaços externs

* Dani Vega a BDFutbol
* Fitxa de Dani Vega a Futbolme (castellà)
* Dani Vega, Fitxa a Soccerway
# Daphne Koller

Daphne Koller (Jerusalem, Israel, 27 d'agost de 1968) és una professora israelo-americana del Departament d'Informàtica de la Universitat Stanford, guanyadora d'una beca MacArthur. És també una de les fundadores de Coursera, una plataforma d'educació en línia. El seu principal objecte d'estudi és la intel·ligència artificial i les seves aplicacions en la biomedicina. Koller va publicar un article l'any 2004 a la revista de tecnologia de l'MIT titulat "10 Emerging Technologies That Will Change Your World" respecte l'aprenentatge automàtic, el que en anglès s'anomena Bayesian machine learning.

## Biografia

Es va graduar el 1985, a 17 anys, a la Universitat hebrea de Jerusalem, i l'any següent va obtenir un màster a la mateixa universitat.
Es va doctorar a la Universitat Stanford el 1993 sota la supervisió de Joseph Halpern, qui després de la seva recerca postdoctoral a la Universitat de Califòrnia a Berkeley (1993 a 1995), es va incorporar al Departament d'Informàtica de Stanford el 1995. Va guanyar una beca MacArthur Company el 2004, va ser escollida membre de l'Acadèmia nacional d'enginyeria el 2011 i de l'Acadèmia Americana de les Arts i les Ciències el 2014. L'abril de 2008, va rebre el primer premi de la Fundació ACM-Infosys dotat amb 150.000$.
El 2009, va publicar un llibre de models de Grafs juntament amb Nir Friedman. Va oferir un curs en línia lliure sobre el tema el febrer de 2012.
Daphne Koller i Andrew Ng, un company seu de Stanford professor d'informàtica del laboratori d'Intel·ligència artificial, van llançar la plataforma Coursera el 2012.

## Referències

* ↑ Favilli, Elena. «Daphne Koller». A: Contes de bona nit per a nenes rebels: 100 dones immigrants que han canviat el món. Barcelona: Estrella Polar, 2020, p. 54. ISBN 9788418135699.
* ↑ New York Times Profile of Daphne Koller "Pursuing the Next Level of Artificial Intelligence"
* ↑ Daphne Koller's publications Arxivat 2012-10-03 a Wayback Machine. in DBLP
* ↑ Daphne Koller's publications in PubMed
* ↑ Segal, E.; Shapira, M.; Regev, A.; Pe'er, D.; Botstein, D.; Koller, D.; Friedman, N. (2003).
* ↑ «Daphne Koller, Stanford University». phdtree.org. Arxivat de l'original el 2013-11-23. [Consulta: 28 novembre 2016].
* ↑ «Daphne Koller - Award Winner». awards.acm.org. [Consulta: 28 novembre 2016].
* ↑ Daphne Koller and Nir Friedman. Probabilistic Graphical Models. MIT Press, 2009. ISBN 0-262-01319-3.

## Enllaços externs

* Lloc web de Koller a Stanford
* Article «10 Emerging Technnologies That Will Change Your World»
* Probabilistic Graphical Models - Coursera class
# Cratogeomys fumosus

Cratogeomys fumosus és una espècie de mamífer rosegador de la família dels geòmids. És endèmic de l'Eix Volcànic Transversal de Mèxic, on viu a altituds d'entre 300 i 3.370 msnm. El seu hàbitat natural són les zones de sòl volcànic a pinedes, rouredes i herbassars, tot i que també se'l troba a medis degradats i camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Descripció

És una espècie relativament petita que mesura entre 27 i 30 centímetres, té una cua d'entre 7 i 9 centímetres, i té un unes potes del darrere que fan entre 3,7 i 4,4 centímetres. El seu pes varia entre els 250 i els 1.030 grams. El seu pelatge és de color marró o gris pissarra. Té un coixinet nasal poc desenvolupat. La seva formula dental és: ${\tfrac {1.0.1.3}{1.0.1.3}}$

## Hàbitat

Viu en una àmplia varietat d'hàbitats des del boscos caducifolis a baixa alçada fins al boscos de pins i roures més elevats. Les poblacions que viuen en llocs més elevats es troben en petites clarianes i altres zones obertes dels boscos amb sòls profunds d'origen volcànic, mentre les poblacions que viuen en elevacions més baixes viuen en hàbitats àrids amb sòls sorrencs cobert per una fina capa d'herba i matolls. Aquesta espècie evita les zones de boscos densos i de sòls poc profunds o rocosos.

## Ecologia

Aquesta espècie comparteix hàbitat amb Thomomys umbrinus i, ocasionalment, amb Zygogeomys trichopus. S'han capturat femelles embarassades els mesos de març, abril i juliol, fet que suggereix que és probable que l'aparellament sigui oportunista. A cada ventrada neixen de una a cinc cries.
Els individus d'aquesta espècie són depredats per guineus, toixons, coiots, àguiles, falcons, mussols i serps.

## Subespècies

S'han descrit les següents subespècies (segon ITIS):
* C. f. angustirostris (Merriam, 1903)
* C. f. fumosus (Merriam, 1892)
* C. f. imparilis (Goldman, 1939)
* C. f. tylorhinus (Merriam, 1895)

## Referències

* ↑ Ceballos, Gerardo; Arroyo-Cabrales, Joaquin «Lista actualizada de los mamíferos de México 2012» (pdf) (en castellà). Revista Mexicana de Mastozoología Nueva época, 2012, pàg. 58. Arxivat de l'original el 2018-01-27. ISSN: 2007-4484 [Consulta: 19 juliol 2017].
* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Cratogeomys fumosus. UICN 2008. Llista Vermella d'espècies amenaçades de la UICN, edició 2008, consultada el 23 juliol 2015.
* ↑ Villa, Bernardo R.; Cervantes, Fernando A. Los mamíferos de México (en castellà). Grupo Editorial Iberoamérica, 2003, p. 140. ISBN 9706253408.
* 1 2 3 4 5 Gerardo Ceballos. Mammals of Mexico (en anglès). Johns Hopkins University Press, 2014, p. 248-250. ISBN 978-1-4214-0843-9.
* ↑ Cratogeomys fumosus (TSN 900160) al web del Sistema Integrat d'Informació Taxonòmica. (anglès)(en anglès)
# David Prieto Gálvez

David Prieto Gálvez (nascut el 2 de gener de 1983 a Sevilla) és un exfutbolista andalús que jugava com a defensa central.
Format al Sevilla FC, també va representar el Xerez CD a La Liga, amb un total de 51 aparicions a la màxima categoria. Va jugar 163 partits de Segona Divisió amb set clubs, així com 252 partits a Segona Divisió B a l'inici i al final de la seva carrera.
# David Plaza Romero

David Plaza Romero (Madrid, 3 de juliol de 1970) va ser un ciclista espanyol, que fou professional entre 1994 i 2006. Abans de passar al professionalisme va prendre part en els Jocs Olímpics de Barcelona en la prova de 100 km contrarellotge per equips, en què finalitzà cinquè.
Dos anys més tard va debutar com a professional encara que ja havia guanyat alguna prova. Va prendre part en 9 edicions de la Volta a Espanya, sent la 6a posició final de 2001 el seu millor resultat. Del seu palmarès destaca una Volta a Alemanya i una Volta a Portugal. El 2000 aconseguí el 2n lloc el Campionat d'Espanya de contrarellotge del qual era un especialista.
Es retirà el 2006, passant a fer de mànager de l'equip Relax-GAM.

## Palmarès

* 1991
** 1r a la Volta a la Comunitat de Madrid
** 1r a la Volta a Toledo
* 1994
** 1r a la Volta a la Comunitat de Madrid
* 1999
** 1r a la Volta a Portugal
* 2000
** 1r a la Volta a Alemanya i vencedor d'una etapa
* 2001
** 1r a la Volta a Xile i vencedor de 2 etapes
** Vencedor d'una etapa del Tour de Romandia

### Resultats a la Volta a Espanya

* 1995. 16è de la classificació general
* 1996. 66è de la classificació general
* 1997. 36è de la classificació general
* 1998. 17è de la classificació general
* 1999. Abandona
* 2001. 6è de la classificació general
* 2002. 14è de la classificació general
* 2003. Abandona
* 2004. 18è de la classificació general

### Resultats al Tour de França

* 2000. Abandona
* 2003. 22è de la classificació general

### Resultats al Giro d'Itàlia

* 1996. Abandona

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Dayat Aoua

Dayat Aoua (en àrab ضاية عوا, Ḍāyat ʿAwā; en amazic ⴰⴳⵍⵎⴰⵎ ⵏ ⵄⵡⵡⴰ) és una comuna rural de la província d'Ifrane, a la regió de Fes-Meknès, al Marroc. Segons el cens de 2014 tenia una població total de 9.854 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cultura del Fes-t'ho tu mateix

"Fes-ho tu mateix" ("DIY") és el mètode per construir, modificar o reparar coses per un mateix sense l'ajuda directa de professionals o experts certificats. El comportament de fes-ho tu mateix pot ser desencadenat per diverses motivacions classificades anteriorment com a motivacions del mercat (beneficis econòmics, manca de disponibilitat del producte, manca de qualitat del producte, necessitat de personalització) i millora de la identitat (artesania, empoderament, recerca de comunitat, singularitat).

## Subcultura

Fes-ho tu mateix, ja que el moviment punk de la dècada de 1970 va impulsar una subcultura. En lloc dels mitjans tradicionals perquè les bandes arribessin al seu públic a través de grans segells musicals, les bandes van començar a gravar, fabricar àlbums i mercaderies, reservar les seves pròpies gires i crear oportunitats perquè les bandes més petites tinguessin un reconeixement més ampli mitjançant gires repetitives de bricolatge de baix cost.
El naixent moviment zine va ocupar la cobertura i la promoció de les escenes punk underground i va alterar significativament la manera com els fans interactuaven amb els músics. Zines ràpidament va deixar de ser revistes musicals fetes a mà per esdevenir més personal; ràpidament es van convertir en una de les portes d'entrada de la cultura juvenil a la cultura del bricolatge. Això va portar a fanzines tutorials que mostraven als altres com fer les seves pròpies samarretes, pòsters, fanzines, llibres, menjar, etc.
# Deep Space 1

Deep Space 1 (DS1) va ser una sonda espacial de la NASA que va servir com a demostració tecnològica sobrevolant un asteroide i un cometa. Va formar part del Programa New Millennium, dedicat a provar tecnologies avançades.
Va ser llançat el 24 d'octubre de 1998, la sonda Deep Space 1 va realitzar un sobrevol de l'asteroide 9969 Braille, que va ser el seu principal objectiu científic. La missió es va ampliar dues vegades per incloure una trobada amb el cometa 19P/Borrelly i més proves d'enginyeria. Els problemes durant les seves etapes inicials i amb el seu rastrejador d'estrelles van provocar canvis repetits en la configuració de missió. Mentre el sobrevol de l'asteroide va ser un èxit parcial, la trobada amb el cometa va obtenir informació valuosa. Tres de les dotze tecnologies a bord havien de funcionar en pocs minuts després de la separació del coet portador perquè la missió continués.
La sèrie Deep Space va continuar amb les sondes Deep Space 2, que van ser llançades el gener de 1999 juntament amb la Mars Polar Lander i hi va haver la intenció d'estavellar-se a la superfície de Mart (tot i que el contacte es va perdre i la missió va fracassar). Deep Space 1 va ser la primera nau espacial de la NASA en utilitzar propulsió iònica en lloc dels tradicionals coets químics.

## Referències

* ↑ Rayman, Marc D.; Chadbourne, Pamela A.; Culwell, Jeffery S.; Williams, Steven N. «Mision Design for Deep Space 1: A Low-thrust Technology Validation Mission». Acta Astronautica, 45, 4-9, August-November 1999, pàg. 381-388. Arxivat de l'original el 2015-05-09. Bibcode: 1999AcAau..45..381R. DOI: 10.1016/S0094-5765(99)00157-5 [Consulta: 24 juliol 2017]. Arxivat 2015-05-09 a Wayback Machine.

## Enllaços externs

* Deep Space 1 website by NASA / Jet Propulsion Laboratory
* Deep Space 1 website by NASA / New Millennium Program
* Deep Space 1 by Encyclopedia Astronautica
# Costa Dreta

«Costa Dreta» té aquests significats:
# Dauendorf

Dauendorf (en alsacià Dàiedorf) és un municipi francès, situat a la regió del Gran Est, al departament del Baix Rin. L'any 1999 tenia 1.424 habitants. Està a 12 kilòmetres de Haguenau i a 35 kilòmetres d'Estrasburg. Limita amb Huttendorf, Morschwiller, Niedermodern, Schweighouse-sur-Moder i Uhlwiller.
Forma part del cantó de Haguenau, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.120 | 1.133 | 1.220 | 1.332 | 1.372 | 1.424 |

## Administració

Llista d'alcaldes :
| Període | Identitat | Partit | Qualitat |
| 2001- | Jean-Claude Wagner | | |

## Personatges il·lustres

* Anton Bemetzrieder
# Lola Racing Cars

Lola Racing Cars també anomenada Lola Cars International o Lola és una companyia anglesa fabricant de cotxes de competició que va arribar a disputar curses a la Fórmula 1.
La companyia Lola va ser creada l'any 1961 per Eric Broadley, amb la seu a Huntingdon, Anglaterra. Lola va debutar a la F1 amb el pilot britànic John Surtees, al Gran Premi dels Països Baixos del 1962 de la temporada 1962 no aconseguint finalitzar la cursa però aconseguint dos podis ja a la primera temporada a la F1. Sota nom propi o proporcionant xassís a altres equips ha tingut presència a la F1 en múltiples temporades.

## Palmarès a la F1

* Curses: 280
* Victòries: 0
* Podiums: 3
* Punts: 43

## Enllaços externs

* Lola Cars International Arxivat 2012-03-08 a Wayback Machine.
* Lola Heritage Arxivat 2011-05-25 a Wayback Machine. - Història oficial de l'equip Lola
# Love Me Tonight

Love Me Tonight és una pel·lícula musical de Rouben Mamoulian, amb Maurice Chevalier i Jeanette MacDonald, estrenada el 1932. La pel·lícula és una adaptació de Samuel Hoffenstein, George Marion Jr. i Waldemar Young de l'obra de Paul Armont i Léopold Marchand. Toca les clàssiques cançons de Rodgers i Hart Love Me Tonight, Isn't it Romantic?, Mimi, i Lover. Lover és cantada de forma no romàntica: sovint és en cabarets, però còmicament: El personatge de MacDonald intenta controlar un cavall indisciplinat. L'escenificació de Isn't It Romantic? era revolucionària pel seu temps, combinant el cant i el muntatge cinematogràfic: la cançó passa d'un cantant (o grup de cantants) a un altre, en locals diferents.

## Argument

La història comença a París quan un sastre (Maurice Chevalier) obre la seva botiga. Per un dels seus clients, el jove vescomte de Varese (Charles Ruggles), Maurice va al castell on viu l'oncle del vescomte. Pel camí, coneix una jove (Jeanette MacDonald) de qui s'enamora de seguida. Aquesta, pensant que és boig, es nega a dir el seu nom i s'allunya. A la seva arribada al castell, el vescomte, no tenint ganes que la seva família sàpiga que té deutes, fa passar Maurice per a un baró. El sastre no protesta i més sabent que la jove que ha conegut a la carretera és princesa i viu al castell.

## Repartiment

* Maurice Chevalier: Maurice
* Jeanette MacDonald: la princesa Jeanette
* Charles Ruggles: el vescomte de Varese
* Myrna Loy: la comtessa Valentine
* Charles Butterworth: el Comte de Savignac

## Cançons de la pel·lícula

* The Song of Paree
* Isn't it Romantic
* Lover
* Mimi
* I Am an Apache
* Love Me Tonight

## Referències

* ↑ «Love Me Tonight». The New York Times.
# Kate Phillips

Kate Phillips (Londres, 21 de maig de 1989) és una actriu de televisió britànica. Coneguda internacionalment per la interpretació del personatge de Jane Seymour a l'exitosa minisèrie Wolf Hall el 2015. Posteriorment ha aparegut a la minisèrie War & Peace (2016), a la primera temporada de The Crown (2016) i a les tres darreres temporades de la sèrie de televisió Peaky Blinders (2016-2022). El 2019 interpreta a la princesa Maria a la pel·lícula Downton Abbey. Des del 2020 interpreta a Eliza Scarlet, el personatge principal del drama criminal d'època victoriana, La senyoreta Scarlet i el duc.

## Biografia

Després de passar tres anys estudiant a la Universitat de Leeds, Phillips va aconseguir una plaça a la Guildhall School of Music and Drama de Londres. Després de graduar-se, va tornar a Leeds per interpretar a Abigail Williams a l'obra Les Bruixes de Salem al teatre Leeds Playhouse. L'agost de 2018 es va publicar que Phillips formaria part del nou repartiment del llargmetratge Downton Abbey.

## Filmografia
### Cinema

* 2019. The Aftermath
* 2019. Downton Abbey
* 2021. Benediction

### Televisió

* 2015. Wolf Hall, cinc episodis com a Jane Saymour.
* 2016. War & Peace, tres episodis com a Lise Bolkonskaya.
* 2016-2022. Peaky Blinders, temporades 3 a 6.
* 2016. The Crown, tres episodis com a Venetia Scott.
* 2016. My Mother and Other Strangers, tres episodis com a Tillie Zeigler.
* 2018. The Alienist, episodi 3 de la primera temporada.
* 2020-avui dia. La senyoreta Scarlet i el duc, com a Eliza Scarlet.
* 2020. The English Game, com a Laura Lyttelton.
* 2022. Atlanta, temporda 3, Episode "White Fashion" com a Wendy.
* 2023. Hijack, com a Collette.
* TBA. Wolf Hall: The Mirror and the Light, com a Jane Saymour.

## Referències

* ↑ «Who are the royal subjects?» (en anglès). BBC Two. [Consulta: 2 gener 2024].
* ↑ «Kate Phillips». Guildhall School of Music & Drama. Arxivat de l'original el 3 octubre 2018. [Consulta: 2 novembre 2022].
* ↑ McNary, Dave «Imelda Staunton, Geraldine James Join ‘Downton Abbey’ Movie» (en anglès). Variety, 30-08-2018 [Consulta: 2 gener 2024].
# Montrose

«Montrose» té aquests significats:

## Toponímia

* Montrose (Colorado)
* Montrose (Dakota del Sud)
* Montrose (Geòrgia)
* Montrose (Illinois)
* Montrose (Iowa)
* Montrose (Minnesota)
* Montrose (Mississipi)
* Montrose (Missouri)
* Montrose (Nova York)
* Montrose (Virgínia)
* Montrose (Virgínia de l'Oest)
* Montrose-Ghent, concentració de població designada pel cens dels Estats Units a l'estat d'Ohio
* Montrose (ciutat d'Escòcia)
* La Crescenta-Montrose, concentració de població designada pel cens dels Estats Units a l'estat de Califòrnia
* Montrose (municipi rural), divisió administrativa de la província canadenca de Saskatchewan

## Altres

* Montrose FC, club de futbol escocès
* Montrose (grup), grup estatunidenc de heavy metal/rock dur
# Ovaro

Ovaro (friülà Davâr) és un municipi italià, dins de la província d'Udine. L'any 2007 tenia 2.089 habitants. Es troba a la regió de Càrnia, dins la Val Degano. Limita amb els municipis d'Ampezzo, Comeglians, Lauco, Prato Carnico, Ravascletto, Raveo, Sauris, Socchieve i Sutrio.

## Fraccions

* Agrons (Negrons)
* Cella (Cela)
* Chialina (Cjalina)
* Clavais (Clavaias)
* Cludinico (Cludini)
* Entrampo (Dentramp)
* Lenzone (Lenzon)
* Liariis (Liarias)
* Luincis (Luvinças)
* Luint (Luvint)
* Mione (Mion)
* Muina (Muina)
* Ovasta (Davasta)

## Administració

Llista d'alcaldes :
| Període | Identitat | Partit |
| 2004- | Lino Not | Llista cívica |
# Parkovi (Vladímir)

* Per a altres significats, vegeu «Parkovi».
Parkovi (en rus: Парковый) és un poble de l'óblast de Vladímir, a Rússia, segons el cens del 2010 tenia 39 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.